b'\n_START_ARTICLE_\nSekolah Tinggi Persendirian Cina\n_START_PARAGRAPH_\nSekolah Tinggi Persendirian Cina (Cina Tradisional: \xe8\x8f\xaf\xe6\x96\x87\xe7\x8d\xa8\xe7\xab\x8b\xe4\xb8\xad\xe5\xad\xb8, Cina Ringkas: \xe5\x8d\x8e\xe6\x96\x87\xe7\x8b\xac\xe7\xab\x8b\xe4\xb8\xad\xe5\xad\xa6) merupakan sejenis sekolah tinggi persendirian di Malaysia. Sekolah-sekolah Cina ini diasaskan oleh etnik Cina di Malaysia semenjak awal abad ke-19. Sekolah-sekolah ini dibina dengan niat utamanya untuk memberikan pendidikan di dalam bahasa Cina. Oleh itu, kebanyakannya daripada para pelajarnya adalah masyarakat Cina sehingga ke hari ini walaupun sekolah ini sendiri terbuka kepada semua bangsa dan latar belakang._NEWLINE_Ketika ini. terdapat sejumlah 600 Sekolah Tinggi Persendirian Cina di dalam Malaysia dan mereka hanya mewakili sebahagian kecil daripada sekolah-sekolah tinggi di Malaysia. Mereka ini diuruskan daripada ibu pejabat mereka yang bertempat di tengah-tengah bandar Kajang, Selangor. Ia dikenali di dalam bahasa Melayu sebagai Gabungan Persekutuan Pertubuhan Lembaga Sekolah-Sekolah Cina Malaysia atau di dalam bahasa Inggeris sebagai United Chinese School Committees Association of Malaysia (UCSCAM), manakala orang-orang Cina memanggilnya Dong Jiao Zong (bahasa Cina: \xe8\x91\xa3\xe6\x95\x99\xe6\x80\xbb).'